जिले की खास पहचान शाही लीची का स्वाद इस वर्ष मास्टर ब्लास्टर सचिन तेंदुलकर व माही चख चुके हैं। वहीं राष्ट्रपति व प्रधानमंत्री समेत देश के गण्यमान्य लोग इसका शीघ्र स्वाद ले सकेंगे। जिला प्रशासन की ओर से राष्ट्रपति व प्रधानमंत्री भवन को लीची भेजी गई है। भेजी गई लीची की उत्कृष्टता का पूरा ध्यान रखा गया है। जिले के विभिन्न बागों से संग्रहित खास लीची को ही दिल्ली भेजा गया है। इसके लिए पहले से ही इन बागों को चिह्न्ति किया गया था। साथ ही इन बागों की सत्त निगरानी की जा रही थी। जिला प्रशासन ने लीची प्रोसेसिंग कंपनी यूनिक फूड्स को इसकी विशेष जिम्मेदारी सौंपी थी। वहीं सचिन व धौनी को लीची पहुंचाने वाले सुधीर कुमार गौतम अन्य क्रिकेटर हरभजन सिंह को लीची की भेंट देने पंजाब के लिए निकल गए।